पाएं अपने शहर की ताज़ा ख़बरें और फ्री ई-पेपरडाउनलोड करें
मुख्य चिकित्सा एवं स्वास्थ्य विभाग बाड़मेर के सहयोग से बाड़मेर जन सेवा समिति द्वारा संचालित सेवा सदन में मंगलवार को 102 व्यक्तियों के चिकित्सा अधिकारी डाॅ. मोहनलाल व नाेडल ऑफिसर अरुण कुमार जांगिड़ के सानिध्य में टीकाकरण किया गया।
बाड़मेर जन सेवा समिति के अध्यक्ष ओमप्रकाश मेहता ने बताया कि मुख्य चिकित्सा एवं स्वास्थ्य विभाग बाड़मेर के सहयोग से कोविड-19 वैक्सीनेशन टीकाकरण महाभियान में सेवा सदन में चिकित्सा अधिकारी डाॅ. मोहनलाल, एएनएम दुर्गा तेजस्विनी, राजबाला, नाेडल आफिसर अरुण कुमार जांगिड़, शिक्षिका लक्ष्मी चाैधरी, अध्यापक धर्मेंद्र कुमार, अध्यापक सोहनलाल गौड़ ने अपनी सेवाएं दी।
इस दौरान पार्षद व जन प्रतिनिधि उपस्थित रहे। टीकाकरण के प्रति लोगों ने जबरदस्त उत्साह दिखाया। टीकाकरण के दौरान कोविड-19 की गाइडलाइन की पूर्ण पालना की गई। सोशल डिस्टेंसिंग व मास्क पहनकर लोग आए। मेहता ने बताया कि 5 मई को माहेश्वरी पंचायत संस्थान, बाड़मेर के भवन में टीकाकरण अभियान चलाया जाएगा।
उन्होंने आह्वान किया कि टीकाकरण से वंचित 45 वर्ष या इससे अधिक के आयु वर्ग के व्यक्ति आकर कोविड-19 को-वैक्सीनेशन करवा सकते है। उन्होंने बताया कि अपना आधार कार्ड व मोबाइल अवश्य साथ में लेकर आए। उन्होंने बताया कि मुख्य चिकित्सा एवं स्वास्थ्य विभाग की ओर से मेडिकल टीमें व वैक्सीनेशन की पर्याप्त व्यवस्था की गई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva awa_Deva hin_Deva hin_Deva zho_Hant eng_Latn